  
 Province of the

EASTERN CAPE

EDUCATION

**DIRECTORATE SENIOR CURRICULUM MANAGEMENT (SEN-FET)**

**HOME SCHOOLING SELF-STUDY WORKSHEET 10**

|  |  |  |  |  |  |
| --- | --- | --- | --- | --- | --- |
| **SUBJECT** | ISIXHOSA HL | **GRADE** | 12 | **DATE** |  |
| **TOPIC** | **UNCWADI**  **UMBONGO:**  **UMYOLELO WEXHEGO – C Nqakula** | **TERM 1**  **REVISION** | (Please tick) | **TERM 2 CONTENT** x | (Please tick) |
| **TIME ALLOCATION** | 45 Imizuzu | **TIPS TO KEEP HEALTHY**  1. **WASH YOUR HANDS** thoroughly with soap and water for at least 20 seconds. Alternatively, use hand sanitizer with an alcohol content of at least 60%.  2. **PRACTICE SOCIAL DISTANCING** – keep a distance of 1m away from other people.  3. **PRACTISE GOOD RESPIRATORY HYGIENE**: cough or sneeze into your elbow or tissue and dispose of the tissue immediately after use.  4. **TRY NOT TO TOUCH YOUR FACE.** The virus can be transferred from your hands to your nose, mouth and eyes. It can then enter your body and make you sick.  5. **STAY AT HOME.** | | | |
| **INSTRUCTIONS** | Le worksheet iqulathe umbuzo omfutshane wombongo, fundisisa umbongo wandule uphendule imibuzo elandelayo yokuzilungiselela.  Zikorekishe wandule ukwenza izilungiso ujonge kwiimpendulo ozinikiweyo. |

**IMIBUZO YOKUZILUNGISELELA**

**UMBUBO 1: UMBUZO OMFUTSHANE**

|  |  |  |
| --- | --- | --- |
| Funda lo mbongo ulandelayo, wandule uphendule imibuzo elandelayo. |  |  |

**UMYOLELO WEXHEGO – C. Nqakula**

1. Nyana wam namhla ndiyakushiya,
2. Apho akhoyo unyoko nam sendiya;
3. Ndikushiya emhlabeni nezi ntsikelelo,
4. Ukuze nawe wembeswe ngamathamsanqa empumelelo.
5. Selikufuphi ilixa ke ngoku mamela:
6. Phulaphula nyana wam, phulaphula Xhamela,
7. Ukuze ilizwe lingakuhambisi ze,
8. Koko kwakwabelwana ngako nawe uzuze.
9. Phulaphula qobo lwesi sizalo,
10. Ukuze ndakumka wenze njalo
11. Ukuwazalisekisa amazwi ale milebe yam;
12. Phulaphula ngenyameko, Nyana wam.
13. Wena uphakathi kwabantu abaya kwamkela:
14. Ukuba uya kusoloko wena ubamamela.
15. Ngephanyazo uya kuzibona unenkumbulo yabazali;
16. Xa ndisitsho, nyana wam andidlali.
17. Le nto ilulutho yamkela olwamkelayo;
18. Kananjalo nyana wam, ifela olufelayo.
19. Akufuneki uzigcine wedwa, uzibhijele ngekratshi;
20. Akufuneki kananjalo uzigqatse ukuze ungatshi.
21. Maze uzikhethe izihlobo ngenyameko;
22. Izihlobo zokwenene zinesithatha sembeko,
23. Esiya kukhanyisa neyakho indlela wakuba ulahleka;
24. Ngenxa yazo nawe uya kwakheka.
25. Maze ululame, nyana wam, ke ngoko,
26. Emva kwexesha uya kusibona isiqhamo soko;
27. Abantu baya kuzivula intliziyo zabo kuwe,
28. Bakuphakamisele phezulu ungaze uwe.
29. Umntu omkhulu nomncinci naye, mbeke;
30. Oswele izambatho kambe, maleke.
31. Ucango lwendlu yakho maze ungaluvali;
32. Uncede mihla le kodwa ungabali.
33. Ingqondo yakho mayisoloko iphaphile,
34. Umphefumlo wakho usoloko uthozamile.
35. Maze ungasoloko ifinge iintshiyi;
36. Khululeka ukuze abantu bangakushiyi.
37. ‘Z’ ungemi ezimbobeni ubethe imilozi;
38. ‘Z’ungabiyongcuka iqwengayo, ungabi lulo nokhozi.
39. Nyana wam, ‘zube ngumkhonzi onyanisekileyo.
40. Ohlakaniphileyo, othobileyo, intsika ethembekileyo.
41. Ndithembise kananjalo ukuba akuyi kulibala,
42. Ube njalo uzifaka elangonaphakade ityala,
43. Ngokuthi umlibale uMdaliwakho,
44. Okunike ubomi neentsuku zokonwaba kwakho.

**UMBONGO: Umyolelo wexhego-C Nqakula**

|  |  |  |  |
| --- | --- | --- | --- |
| 1.1 | Lizisa yiphi intsingiselo igama ‘namhla’ elikumqolo woku-1? |  | (2) |
| 1.2 | Yintoni injongo yokuphindaphindwa kwegama “phulaphula” kwisitanza sesi-2? |  | (2) |
| 1.3 | Chonga ubungqina bokuba eli xhego liyamcenga unyana walo. |  | (2) |
| 1.4 | Nika umfanekiso ngqondweni oqulathwe ngumqolo we-19 uze uchaze ukuba uphuhlisa ntoni. |  | (2) |
| 1.5 | Nika isafobe esifumaneka kumqolo wama-29 uze uxele intsingiselo yaso. |  | (2) |
| 1.6 | Kutheni imbongi isebenzise umyalelo othintelayo kumqolo wama-37 -38? |  | (2) |
| 1.7 | Nika umahluko ngokomxholo phakathi kwesitanza sesi-8 nese-10. |  | (2) |
| 1.8 | Nika umxholo walo mbongo |  | (2) |
|  |  |  | **[16]** |

Iimpendulo.

|  |  |  |  |
| --- | --- | --- | --- |
| 1.1 | Eyokuba ixhego lisendleleni liyasweleka√√/ imini yalo yokubhubha ifikile. √√ |  | (2) |
| 1.2 | Kukunqonqozisa ukuba akuthatheke ingqalelo oko aza kukuxelelwa leli xhego. √√ |  | (2) |
| 1.3 | Lisebenzisa amagama “nyana wam’ “Xhamela”. √√ |  | (2) |
| 1.4 | Ngumfanekiso ngqondweni weliso/ wokubona√. Uphuhlisa umntu obajongele phantsi abanye abantu ngenxa yokuzicingela ngcono kunabo. √ |  | (2) |
| 1.5 | Yimpikiswano/okhzimoroni√ Yeyokuhlonipha wonke umntu nokuba ungakanani. √ |  | (2) |
| 1.6 | Igxininisa uluvo elubekayo lokungalungi kokubalimenemene nokuziphakamisa. √√ |  | (2) |
| 1.7 | Isitanza sesibhozo ungokuhlonipha nokubaluncedo kwabanye abantu√ kanti eseshumi singokulumkela ukwenza okungalungana nokuthembeka. √ |  | (2) |
| 1.8 | Ngowokuba eyona mpumelelo kukwazi uMdali okubonakala ngokuxabisa abanye abantu entlalweni√√/ Ebomini uqala uzilungise wena kuqala ukuze ukwazi ukuhlalisana kakuhle nabanye abantu. √√  (Nayiphi na impendulo echanekileyo) |  | (2) |
|  | **Amanqaku ewonke** |  | **[16]** |